கேள்வி: தேசிய முதியோர் மையம் பற்றி நீங்கள் என்ன அறிந்துள்ளீர்கள்?
பதில்: தேசிய முதியோர் மையம் - சென்னை, 2024 பிப்ரவரி 25 அன்று பிரதமர் நரேந்திர மோடியால் காணொலி காட்சி மூலம் தொடங்கி வைக்கப்பட்டது. முதியோர் மக்களுக்கு இருதயவியல், சிறுநீரகவியல், இரைப்பை குடல், நரம்பியல் மற்றும் மனநல மருத்துவம் போன்ற சிறப்பு மருத்துவத்தில் சிகிச்சையும், மறுவாழ்வு நடவடிக்கைகள் தரும் வண்ணம் இதன் செய்ற்பாடுகள் இருக்கும். 8.64 ஏக்கர் நிலப்பரப்பில் 200 படுக்கைகளை கொண்ட இந்த மையம் இதுபோன்ற சிகிச்சையில் நாட்டிலேயே முதலாவதாகும்.https://www.thehindu.com/news/national/tamil-nadu/national-centre-for-ageing-commissioned/article67885844.ece/ 157 கோடி ரூபாய் மதிப்பிலான மத்திய அரசின் நிதியுதவியுடன் கூடிய இந்தத் திட்டம், கிங் தடுப்பு மருத்துவ நிறுவனத்தின் வளாகத்தில் செயல்படுத்தப்படுகிறது.https://www.deccanchronicle.com/141224/nation-current-affairs/article/first-chennai-get-national-institute-ageing
கேள்வி: தேசிய முதியோர் மையம் - காலவரிசை பற்றி தகவல் சொல்.
பதில்: * முதியோர்களின் பல்வேறு உடல்நலப் பிரச்சினைகளைத் தீர்ப்பதற்காக, சுகாதாரம் மற்றும் குடும்ப நல அமைச்சகம் 2010-11 ஆம் ஆண்டில் "முதியோர் சுகாதாரப் பராமரிப்புக்கான தேசியத் திட்டத்தை" (NPHCE) தொடங்கியது.https://pib.gov.in/PressReleasePage.aspx?PRID=1498511 * 12வது ஐந்தாண்டு திட்டக் காலத்தில், தேசிய முதியோர் சுகாதாரப் பராமரிப்புத் திட்டத்தின் (NPHCE) மூன்றாம் நிலைக் கூறுகளின் கீழ், புது தில்லியில் உள்ள அகில இந்திய மருத்துவ அறிவியல் நிறுவனம் (AIIMS) மற்றும் சென்னை மருத்துவக் கல்லூரியில் தலா ஒன்று என இரண்டு தேசிய முதியோர் மையங்களை நிறுவுவதற்கு இந்திய அரசு ஒப்புதல் அளித்துள்ளது. இரண்டு தேசிய முதியோர் மையங்களும் நாட்டில் முதியோர் பராமரிப்புத் துறையில் சிறப்பு மையங்களாக இருக்கும் என்று எதிர்பார்க்கப்படுகிறது.https://pib.gov.in/newsite/PrintRelease.aspx?relid=134607https://sansad.in/getFile/annex/247/Au1722.pdf?source=pqars இரண்டு மையங்களிலும் 200 படுக்கைகள் இருக்கும், மேலும் முதியோர் மருத்துவத்தில் முதுகலை படிப்புக்கு 15 இடங்களும் இருக்கும்.https://www.business-standard.com/article/pti-stories/national-centre-for-ageing-to-come-up-at-aiims-mmc-chennai-115041400531_1.html * மத்தியரசின் நிதி உதவியோடு 2016-இல் கட்டுமான பணிகள் துவங்கப்பட்டு, சில வருடங்களில் முடிக்கப்பெற்றது. இருப்பினும் 2020-இல் ஏற்பட்ட கொரானோ தொற்று நோய் தேவையை கருத்தில் கொண்டு இது கொரானோ சிகிச்சை மையமாக மாற்றப்பட்டது. 2022-இல் கொரானோ தொற்று நோய் முடிவுற்ற பிறகு மீண்டும் புதுப்பிக்கப்பட்டு 2024ல் திறக்கப்பட்டுள்ளது. இரண்டு வருடங்களுக்கு மனிதவள தேவைகளுக்கும் மத்திய அரசு நிதியுதவி அளிக்கின்றது.https://timesofindia.indiatimes.com/city/chennai/centre-asked-to-pay-med-staff-of-new-hospital/articleshow/99774209.cmshttps://www.hindutamil.in/news/tamilnadu/1206146-pm-modi-inaugurated-national-geriatric-hospital-in-guindy-chennai.html